text: Taller 'Suspensió de gènere' (performance i moviment) | joveslescorts
  Taller 'Suspensió de gènere' (performance i moviment)
  Dijous, 16 Maig, 2019 - 20:00 a 21:30
  Taller 'Suspensió de gènere'
  En motiu del Dia Internacional Contra l'Homofòbia, la Transfòbia i la Bifòbia s'organitza un taller amb l'objectiu d'interpel·lar el gènere de cadascun/a de nosaltres i obtenir recursos performatius i propis del cabaret.
  "Entenc la suspensió de gènere com una interrupció de les formes tradicionals de percepció i explotació del cos. Compartiré amb els participants eines performatives al voltant del cos, la veu, l'espai i la imatge per a construir un cos amb un gènere en suspensió."
  No és necessària experiència prèvia en Arts Escèniques.
  Taller obert per a persones que sentin curiositat per les teories i estètiques Queer, independentment dels seus gèneres, sexualitats i sexes.
  *Xavier Manubens Samsó (1989, Barcelona).
  Els meus interessos i pràctiques giren al voltant de la manipulació espacial i ambiental, la performativitat de la imatge, la coreografía i la seva situació, el cos com a espai de resistència i l'acció físicia com a eina poètica, política i transformadora. Treballo formalment amb el moviment, l'acció en viu, la instal·lació i el vídeo.
  Ara em trobo practicant talents a través de l'arquetip 'Symphony of the Seas', que porta perruca i ungles postisses. Crec fermament que tot allò que jo no sóc capaç de fer, ella pot fer-ho amb excel·lència.
  Curso Màster en Pràctica Escènica i Cultura Visual (Museu Reina Sofía) i em formo en Teatre i Dansa contemporània entre Madrid, Barcelona i Àmsterdam. Treballo en les meus propis processos i col·laboro com a performer per a altres artistes. Dono classes i tallers regulars de moviment, dansa i performance a diferents centres de Barcelona i Madrid.